CELEX: C2005/182/13
Language: sk
Date: 2005-07-23 00:00:00
Title: Rozsudok Súdneho dvora (druhá komora) z 12. mája 2005 vo veci C-278/03: Komisia Európskych spoločenstiev proti Talianskej republike (Nesplnenie povinnosti členským štátom — Voľný pohyb pracovníkov — Výberové konanie pre prijatie do zamestnania pedagogických pracovníkov do talianskych verejných škôl — Nezohľadnenie alebo nedostatočné zohľadnenie odborných skúseností získaných v inom členskom štáte — Článok 39 ES — Článok 3 nariadenia (EHS) č. 1612/68)

23.7.2005   
            
            
               SK
            
            
               Úradný vestník Európskej únie
            
            
               C 182/7
            
         
      ROZSUDOK SÚDNEHO DVORA
   
   (druhá komora)
   z 12. mája 2005
   vo veci C-278/03: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Voľný pohyb pracovníkov - Výberové konanie pre prijatie do zamestnania pedagogických pracovníkov do talianskych verejných škôl - Nezohľadnenie alebo nedostatočné zohľadnenie odborných skúseností získaných v inom členskom štáte - Článok 39 ES - Článok 3 nariadenia (EHS) č. 1612/68)
   (2005/C 182/13)
   Jazyk konania: taliančina
   Vo veci C-278/03, Komisia Európskych spoločenstiev, (splnomocnená zástupkyňa: M.-J. Jonczy) proti Talianskej republike (splnomocnený zástupca: I. M. Braguglia, za právnej pomoci G. De Bellis, avvocato dello Stato), ktorej predmetom je žaloba o nesplnenie povinnosti podľa článku 226 ES podaná 26. júna 2003, Súdny dvor (druhá komora), v zložení: predseda druhej komory C. W. A. Timmermans (spravodajca), sudcovia C. Gulmann, R. Schintgen, G. Arestis a J. Klučka, generálna advokátka: C. Stix-Hackl, tajomník: R. Grass, vyhlásil 12. mája 2005 rozsudok, ktorého výrok znie:
   
               1)
            
            
               Talianska republika tým, že na účely účasti štátnych príslušníkov Spoločenstva na výberových konaniach pre pedagogických pracovníkov do talianskych verejných škôl nezohľadnila alebo prinajmenšom nezohľadnila rovnakým spôsobom odborné skúsenosti týchto štátnych príslušníkov získané pri výkone pedagogických činností podľa toho, či tieto činnosti boli vykonávané na vnútroštátnom území alebo v iných členských štátoch, nesplnila si povinnosti, ktoré jej vyplývajú z článku 39 ES a článku 3 ods. 1 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci Spoločenstva.
            
         
               2)
            
            
               Talianska republika je povinná nahradiť trovy konania.
            
         
      (1)  Ú. v. EÚ C 213, 6.9.2003.